Neuze e choarvezas un dra iskis a-walch. Gwilherm, dug Normandi, a felle dezhañ bezañ ivez mestr Breizh. Konan, dug Breizh, a felle dezhañ bezañ ivez mestr Normandi. Pa voe gourchemennet da Gonan gant Gwilherm dont da douiñ sentidigezh outañ, Konan a roas urzh da Wilherm reiñ dezhañ Bro-Normandi, ha mont kuit da gemer Bro-Saoz ma karje: edo Gwilherm och aozañ an dilestradeg e Bro-Saoz.